《五月十九日夜同蒋起居注杨主事宋给事中宴刘起居千步廊之寓直》
元代·刘崧

步廊向寥阒，卫士传呼叫。壶觞夜初集，刀戟灯相照。

风回阊阖迥，月上觚棱峭。起坐惊向晨，束衣待明诏。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。